Baeckea gunniana

Ti Baeckea gunniana, kadawyan nga ammo iti Ingles a kas alpine baeckea, ket ti sebbangan ti kompakto, nasamek sangsanga a kankanayon a berde a bassit a mula, nga agtubo iti alpino ken sub-alpino ti Australia. Ti Baeckea ket ti henero dagiti agsabsabong a mula iti pamilia ti myrtus iti Myrtaceae a buklen dagiti 14 a sebbangan a mabirukan iti akindaya nga Australia ken Asia.

Deskripsion 
Ti Baeckea gunniana ket ti maysa a nalamuyot, kompakto a bassit a mula nga agtubo iti katayag iti 1.5 m , ngem makaabot met daytoy aginggana iti 2 m kadagiti ab-ababa nga altitud. Daytoy ket sagpaminsan a kumalatkat wenno dumalapdap kadagiti bato ken dagiti dakkel a bato. Dagiti bassit a sanga ket kayumanggi nga agraman iti nadalumpinas a parte iti napapel wenno linabag nga ukis ti kayo. Bassit dagiti bulong (2-4 mm iti kaatiddog; 0.6-0.8 mm iti kaakaba) ken nasamek, arinduyog aginggana iti immitlog iti sukog nga addaan iti nangudel a patingga, ken agraman kadagiti intero a paraigid ken dagiti pesiolo c. 0.5 mm iti kaatidog. Puraw dagiti sabong, bassit ken adu, solitario a rummuar kadagiti akinngato nga axil ti bulong. Trianggulo dagiti sepalo ken saan a timmirad, ti korola ket 4–5 mm in iti diametro ken dagiti nagtimbukel a petalo ket c. 1–1.8 mm iti kaatiddog. Dagiti estambre ket 4–6, ken saan a kasumbangir dagiti petalo. Ti iitlogan ket addaan iti bugbugtong a locule. Ti estilo ket terete ken naitudok bassit iti tuktok ti iitlogan. Ti Ti unilocular nga iitlogan, ti ayan ti agbitin a  placenta ken ovules ket rikpan ti bugbugtong a kulanit, ken pakailasinan daytoy ti sebbangan ken naisangayan iti henero.

Ti bunga ket berde ken sukog tasa no naganos ken natarikayo, aglukat a kapsula no mataengan. Angular ken bassit dagiti bukel, narigat a makita no matnag iti daga. Dagiti abbong ti bukel dagiti dadduma a sebbangan ti Baeckea ket nairehistrodan a mangbukel iti maysa a panglapped iti panagtubo iti bukel. Mapatubo daytoy no ikkaten wenno suagatan daytoy a pannakabbong a mangpasayaat ti panagtubo ti bukel. Mabalin pay a mapatubo ti B. gunniana babaen dagiti ungel manipud iti natangken bassit a mula.

Pannakaiwarwaras ken habitat 
Maigawid ti pannakaiwarwaras kadagiti rehion ti alpino wenno sub-alpino, manipud iti Bantay Ginini iti ACT iti abagatan-laud ti Tasmania. Ti Baeckea gunniana ket kaaduan kadagiti nangato nga altitud iti pagbaetan ti 1000 aginggana iti 1400 m. Nupay kasta, daytoy ket napaliiwen nga agtubo iti ngato ti 2000 m iti asideg ti Bantay Kosciusko, ken iti nababbaba ngem 450 m iti akinlaud a Tasmania. Amin a sebbangan iti henero ti Baeckea ket mabirukan laeng iti Australia, malaksid iti sebbangan-kita, ti B. frutescens (L.), a mabirukan manipud iti akindaya nga Australia babaen ti Malesia aginggana iti Tsina.

Kadawyan a mabirukan nga agtubtubo ti Baeckea gunniana kadagiti sebbangan a kas ti Callistemon pityoides, Epacris paludosa, ken Empodisma minus, kadagiti pagtubuan ti babassit a mula wenno nabasa a sedgeland. Kadawyan pay daytoy iti asideg dagiti waig, ken sagpaminsan kadagiti nalinongan a lugar iti sirok ti Eucalyptus spp.

Taksonomia ken pilohenio 
Ti sebbanganket immuna apormal nga impalawag babaen ni Aleman a botaniko Johannes Conrad Schauer idi 1843.

Ti kaasitgan a linia ti Myrtaceae sensu stricto ket ipresenta dagiti dua a nalasag ti bungana (Myrcianthes ken Acmena) ken tallo a namaga iti bunga a takson. Ti Angophora ken Backhousia ket kabsat a henero ti Baeckea, a maitagikua iti maysa a namaga ti bungana a linia ti Myrtaceae.

Dagiti usar ken panangimuyong 
Makan dagiti bulong ti Baeckea ken masansan a kas pangsukat iti tsa gapu iti aromatiko a kasla citrusa nanam. Dagiti yaon manipud iit B. gunniana ket nabirukannen a manglapped ti aktibidad ti ensimati DNA Polymerase. Daytoy ket mangbukel iti integral a parte ti habitat ti Mastacomys fuscus habitat iti NSW, Australia, a mangited iti salaknib manipud kadagiti agsidsida ken dagiti sabali a dakkel nga agar-arab.

Dagiti nagibasaran 

gunniana
Endemiko a flora ti Australia